Μέριλυν Μάνσον

Ο **Μπράιαν Χιου Γουόρνερ** (, 5 Ιανουαρίου 1969, Κάντον), πιο γνωστός με το ψευδώνυμο **Μέριλυν Μάνσον** (*Marilyn Manson*), είναι Αμερικανός μουσικός. Είναι επίσης ηθοποιός, ζωγράφος, καλλιτέχνης πολυμέσων, και πρώην δημοσιογράφος μουσικής. 

Είναι γνωστός για την αμφιλεγόμενη παρουσία του στην σκηνή, ως ο τραγουδιστής του συγκροτήματος Marilyn Manson, το εκκεντρικό του προφίλ και τη σαρκαστική μουσική του. Είναι μέλος του συγκροτήματος με το όνομά του, το οποίο ίδρυσε μαζί με την Νταίζη Μπέρκοβιτς. Το ψευδώνυμό του προέρχεται από τον συνδυασμό δύο άλλων ονομάτων, της ηθοποιού Μέριλιν Μονρόε και του Τσαρλς Μάνσον, ο οποίος ήταν ένας κατά συρροή δολοφόνος και βιαστής. 

Είναι πιο γνωστός για τους δίσκους του που κυκλοφόρησαν στη δεκαετία του 1990, κυρίως για το *Antichrist Superstar* και το *Mechanical Animals*, που μαζί με τη δημόσια εικόνα του κέρδισαν μια φήμη στα mainstream μέσα ενημέρωσης ως μια αμφιλεγόμενη προσωπικότητα και μια δήθεν αρνητική επίδραση στους νέους. Στις ΗΠΑ μόνο, τρία άλμπουμ της μπάντας έχουν γίνει πλατινένια και άλλα τρία χρυσά. Έχει καταταχθεί 44ος στο *Top 100 Heavy Metal Vocalists* από την Hit Parader και έχει προταθεί για τέσσερα Βραβεία Grammy.

Ο Μάνσον έκανε το κινηματογραφικό του ντεμπούτο το 1997 ως ηθοποιός στο *Lost Highway* του Ντέιβιντ Λιντς.

## Βιογραφία
Η μητέρα του είναι η Barbara Jo (Wyer) και ο πατέρας του Hugh Angus Warner. Ο πατέρας του ήταν Ρωμαιοκαθολικός ενώ η μητέρα του Επισκοπιανή. Σύμφωνα με την αυτοβιογραφία του, "The Long Road Hard Out of Hell", ο Μάνσον είναι γερμανικής καταγωγής από την πλευρά της μητέρας του και πολωνικής από την πλευρά του πατέρα του. Μεγάλωσε με τη θρησκεία της μητέρας του. Φοίτησε στο Ρωμαιοκαθολικό Χριστιανικό σχολείο Heritage Christian School από την πρώτη έως τη δέκατη τάξη. Αργότερα μετεγγράφηκε στο λύκειο Cardinal Gibbons High School στο Fort Lauderdale της Φλόριντα. Αποφοίτησε από το λύκειο το 1987 και φοίτησε στο Broward Community College το 1990. Εργαζόταν για πτυχίο στη δημοσιογραφία και απέκτησε εμπειρία στον τομέα γράφοντας άρθρα που είχαν να κάνουν με μουσική για ένα περιοδικό της Νότιας Φλόριντα, το *25th Parallel*. Γνώρισε προσωπικά τον τραγουδιστή των Nine Inch Nails, Trent Reznor, με τον οποίο συνεργάστηκε για να προωθήσει τα τρία πρώτα άλμπουμ του.

## Πρόσφατη δραστηριότητα
Στις 28 Απριλίου 2010 εγκαινιάστηκε η έκθεση ζωγραφικής του Μέριλυν Μάνσον με τίτλο "Hell, Etc." στην Ελλάδα, που πραγματοποιήθηκε στον πολυχώρο Αθηναΐς στο Βοτανικό, στην Αθήνα. Η έκθεση είχε θέμα "Γκροτέσκ", δηλαδή ζωγραφική με γελοιογραφική υπερβολή ώστε να τονιστεί το κακό και το άσχημο, με τον Μέριλυν Μάνσον να δηλώνει πως εμπνέεται από την ηθοποιό και αρραβωνιαστικιά του, Έβαν Ρέιτσελ Γουντ. Ο Μέριλυν Μάνσον παρευρέθηκε στα εγκαίνια της συγκεκριμένης έκθεσης μαζί με την Έβαν. Η έκθεση διήρκεσε πέντε μέρες (28 Απριλίου-2 Μαΐου), χωρίς την παρουσία του ίδιου τις τέσσερις υπόλοιπες ημέρες της διάρκειάς της.

## Καταγγελίες για βιασμό και κακοποίηση
Τον Μάιο του 2021 η πρώην σύντροφος του τον κατήγγειλε για βιασμό και κακοποίηση εις βάρος της ενώ ο ίδιος αρνήθηκε τις καταγγελίες.

## Δισκογραφία
* "Portrait of an American Family" (1994)
* "Antichrist Superstar" (1996)
* "Mechanical Animals" (1998)
* "Holy Wood (In The Shadow Of The Valley Of Death)" (2000)
* "The Golden Age Of Grotesque" (2003)
* "Eat Me, Drink Me" (2007) 
* "The High End Of Low" (2009)
* "Born Villain" (2012)
* "The Pale Emperor" (2015)
* "Heaven Upside Down" (2017)
*"We Are Chaos" (2020)
*"One Assassination Under God - Chapter 1" (2024).

## Φιλμογραφία
* *[[Lost Highway]]* (The Apple of Sodom) / (I Put A Spell On You) (1997) 
* *[[Spawn (ταινία)|Spawn]]* (τραγούδι) (1997) 
* *[[Private Mary (1997 ταινία)|Private Parts]]* (τραγούδι) (1997) 
* *[[Dead Man on Campus]]* (τραγούδι) (1998) 
* *[[The Matrix]]* ( τραγούδι, 1999) 
* *[[Κορίτσια Για Σκότωμα (ταινία) |Jawbreaker]]* (1999) 
* *[[House Haunted Hill για (1999 ταινία)|Σώμα σχετικά με Haunted Hill]]* (τραγούδι) 1999) 
* *[[Κλώνος Υψηλή]]* (2000) 
* *[[Το Βιβλίο των Σκιών: Blair Witch 2]]* (τραγούδι) (2000) 
* *[[Απ' την Κόλαση (ταινία)|From Hell]]* (φιλοξενούμενων, 2001) 
* *[[Not Another Teen Movie]]* ( τραγούδι, 2001)
* *[[Ζωή ως Σπίτι]]* (τραγούδι) (2001) 
* *[[Resident Evil (ταινία)|Resident Evil]]* (φιλοξενούμενων, 2002) 
* *[[Bowling για Columbine]]* (συνέντευξη, 2002) 
* *[[Η Βασίλισσα των Καταραμένων (ταινία)|Queen of the Damned]]* (τραγούδι) (2002) 
* ** (2003) 
* *[[Coma Monster (2003 ταινία)|Coma Monster]]*(2003) 
* *[[Doppelherz]]* (σκηνοθέτης, φιλοξενούμενων) 2003) 
* *[[Η καρδιά είναι πάνω απ 'όλα κακόβουλη]] * (2004) 
* *[[Σε Βλέπω ΙΙ]] ( [[soundtrack|τραγούδι]], 2005) 
* *House of Wax* ([[soundtrack|τραγούδι]], 2005) 
* *Συνθήκες διαβίωσης Νέον* Dreams (2006) 
* *Rise: Blood Hunter* (2006) 
* *Funny Games* (τραγούδι) (2008) 
* *Shot* (2009)
* *Φαντασμαγορία: Τα οράματα του Λούις Κάρολ'' (ηθοποιία, σκηνοθεσία, κείμενα, μουσική) (2010)
*Sons of anarchy (2014) (Ron tally).

## Παραπομπές


## Εξωτερικοί σύνδεσμοι

* Επίσημη Ιστοσελίδα
* Ο Μέριλυν Μάνσον στο IMDb

Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί αυτοβιογράφοι
Κατηγορία:Αμερικανοί ζωγράφοι
Κατηγορία:Αμερικανοί αγγλικής καταγωγής
Κατηγορία:Αμερικανοί γερμανικής καταγωγής
Κατηγορία:Αμερικανοί ιρλανδικής καταγωγής
Κατηγορία:Αμερικανοί πολωνικής καταγωγής